Poznaņa

**Poznaņa** (), senāk lietotais nosaukums **Pozene** (), ir pilsēta Polijas rietumos, Lielpolijas vojevodistes centrs Vartas upes krastos.

Poznaņa ir viena no senākajām Polijas pilsētām, viens no Polijas valsts veidošanās centriem. 10. gadsimta vidū (Pjastu dinastijas laikos) tā bija Polijas valsts galvaspilsēta, vēlāk Lielpolijas galvaspilsēta. Poznaņas katedrālē atrodas pirmo Polijas karaļu kapavietas. Līdz 1945. gadam Poznaņā dzīvoja apmēram 10 % vāciešu, kuri pēc Otrā pasaules kara tika padzīti no pilsētas.

Poznaņā atrodas vairāki lieli uzņēmumi: Cegeļska mašīnbūves rūpnīca (*H. Cegielski — Poznań S.A.*), *[[GlaxoSmithKline]]* farmaceitiskā rūpnīca (bijusī *Polfa*). Pilsētas pievārtē ir autobusu, trolejbusu un tramvaju ražotājs *[[Solaris (autobusi)|Solaris Bus & Coach S.A.]]*.
Viens no pazīstamākajiem IT uzņēmumiem Poznaņā ir *QXL Poland Sp. z o. o.*, kas vairākās valstīs nodarbojas ar interneta izsoļu biznesu (populārākais produkts *allegro.pl*).
Poznaņā ir Eiropas mēroga apģērbu un mājsaimniecības preču mazumtirgotāja *[[Pepco]]* galvenais birojs.

## Vēsture
968. gadā Poznaņa pirmo reizi minēta kā pirmā Polijas bīskapa rezidence, kur Polijas karalis Meško I pieņēma kristietību.
1038. gadā Bohēmijas kņazs Bržetislavs I nopostīja pilsētu. Polijas galvaspilsētu pārcēla uz Krakovu.
1138. gadā Poznaņa kļuva par Lielpolijas kņazistes galvaspilsētu.
1253. gadā Pšemisls I piešķīra Poznaņai Magdeburgas tiesības. Pilsētā apmetās daudz vācu iedzīvotāju.
13.gs - 16.gs Poznaņa bija liels tirdzniecības centrs. 1519. gadā Poznaņā dibināja Lubraņska akadēmiju, kas ir otrā senākā augstākā mācību iestāde Polijā.
16. gadsimtu uzskata par Poznaņas "zelta laikmetu", tā bija viena no lielākajām un bagātākajām pilsētām Polijā.

Otro Ziemeļu kara un epidēmiju rezultātā pilsētas uzplaukums pēc 1655. gada apstājās. Pilsēta zaudēja 5/6 no iedzīvotājiem.
1719. - 1753. gadā Poznaņā nometināja vācu un holandiešu iedzīvotājus.
1793. gadā pēc Polijas dalīšanas Poznaņa nonāca Prūsijas varā un kļuva par provinces centru.
Napoleona karu laikā 1806. gadā poļu ģenerāļa Dombrovska daļas ieņēma Poznaņu, ko iekļāva Varšavas hercogistes sastāvā.
1815. gadā, Vīnes kongresa lēmumu rezultātā, Poznaņu atkal iekļāva Prūsijas sastāvā kā Pozenes lielhercogistes galvaspilsētu.
No 1828. gada Poznaņu pamazām izbūvēja par stipru cietoksni un militāro bāzi.
1848. gadā Poznaņas lielhercogisti pārveidoja par Pozenes provinci Prūsijas sastāvā.
Pēc Pirmā pasaules kara beigām 1918. - 1919. gadā notika Lielpolijas sacelšanās. Pēc Versaļas līguma nosacījumiem Poznaņa kļuva par atjaunotās Polijas sastāvdaļu.

Otrā pasaules kara sākumā 1939. gadā Poznaņu inkorporēja Trešajā reihā. Poļu iedzīvotājus izveda uz Polijas centrālo daļu, bet viņu vietā Poznaņā un tās apkārtnē (*Warthegau*) vietā nometināja etniskos vāciešus no Austrumeiropas un vācbaltiešus.
1945. gadā nacistiskās Vācijas valdība pilsētu pasludināja par cietoksni. 
Kauja par Poznaņu (Pozenes aplenkums) ilga no 1945. gada 25. janvāra līdz 23. februārim. Vērmahts kaujās zaudēja ap 5000 karavīru, Sarkanā armija ap 6000 karavīru. Bojā gājušo civiliedzīvotāju skaits nav zināms, to vērtē ap 12 000. 
1945. gada februāra beigās pēc smagām kaujām pilsētu ieņēma Sarkanās armijas un poļu karaspēka daļas, nopostīja ap 90% no vecpilsētas.

1956. gada jūnijā pilsētā notika Poznaņas nemieri.

## Cilvēki

Poznaņā (Pozenē) dzimuši:

* Lotārs fon Arno de Laperjē (*Lothar von Arnauld de la Perière*, 1886 - 1941) - vācu zemūdens komandieris
* Zigmunts Baumans (*Zygmunt Bauman*, 1926 - ) - sociologs
* Gžegožs Blaščiks (*Grzegorz Błaszczyk*, 1953 - ) - vēsturnieks
* Boļeslavs I Drosmīgais (*Bolesław I Chrobry*, 966/967 - 1025) - Polijas pirmais karalis
* Leopolds Damrošs (*Leopold Damrosch*, 1832 - 1885) - vācu diriģents
* Margo Dideka (*Margo Dydek*, 1974 - ) - basketboliste
* Voicehs Fibaks (*Wojciech Fibak*, 1952 - ) - tenisists
* Arkadiušs Glovackis (*Arkadiusz Głowacki*, 1979 - ) - futbolists
* Joanna Grudziņska (*Joanna Grudzińska*, 1795 - 1831) - poļu augstmane
* Pauls fon Hindenburgs (*Paul von Hindenburg*, 1847 - 1934) - vācu karavadonis un politiķis
* Ernsts Kantorovičs (*Ernst Kantorowicz*, 1895 - 1963) - vācu vēsturnieks
* Heinrihs Karo (*Heinrich Caro*, 1834 - 1910) - vācu ķīmiķis
* Ginters fon Klūge (*Günther von Kluge*, 1882 - 1944) - vācu karavīrs
* Kšištofs Komeda (*Krzysztof Komeda*, 1931 - 1969) - džeza muzikants un komponists
* Jans Leņica (*Jan Lenica*, 1928 - 2001) - grafiķis un multiplikators
* Jūda Lēvs (מַהֲרַ"ל, ap 1520 - 1609) - ebreju domātājs
* Arturs Lībehenšels (*Arthur Liebehenschel*, 1901 - 1948) - kara noziedznieks
* Katažina Opaliņska (*Katarzyna Opalińska*, 1680 - 1747) - augstmane
* Lilli Palmera (*Lilli Palmer*, 1914 - 1986) - vācu aktrise
* Lehs Pjaseckis (*Lech Piasecki*, 1961 - ) - riteņbraucējs
* Tomašs Radzinskis (*Tomasz Radzinski*, 1973 - ) - futbolists
* Pāvels Edmunds Stšeleckis (*Paweł Edmund Strzelecki*, 1797 - 1873) - ģeologs
* Miroslavs Šimkovjaks (*Mirosław Szymkowiak*, 1976 - ) - futbolists
* Vlodzimežs Šmidts (*Włodzimierz Schmidt*, 1943 - ) - Polijas šaha lielmeistars
* Arturs Vihņareks (*Artur Wichniarek*, 1977 - ) - futbolists
* Henriks Zigalskis (*Henryk Zygalski*, 1908 - 1978) - matemātiķis
* Šimons Zjulkovskis (*Szymon Ziółkowski*, 1976 - ) - vesera metējs

## Apskates objekti
*Ķeizara pils Poznaņā (*Zamek Cesarski w Poznaniu*)
*Lubraņska akadēmija (*Akademia Lubrańskiego*)
*Poznaņas cietoksnis (*Twierdza Poznań*)
*Poznaņas katedrāle (*Bazylika archikatedralna Świętych Apostołów Piotra i Pawła w Poznaniu*)
*Poznaņas Lielais teātris (*Teatr Wielki im. Stanisława Moniuszki w Poznaniu*)
*Poznaņas rātsnams (*Ratusz w Poznaniu*)
*Poznaņas Vecais tirgus laukums (*Stary Rynek w Poznaniu*)
*Poznaņas vēsturiskais centrs (*Historyczny zespół miasta Poznania*)

## Galerija

Zamek_Cesarski_Poznan_skrzydlo_reprezentacyjne_po_czyszczeniu.jpg|Ķeizara pils Poznaņā
Akademia_Lubrańskiego_w_Poznaniu_03.JPG|Lubraņska akadēmijas ēka
Podolany,_Poznań,_Poland_-_panoramio.jpg|Poznaņas cietoksnis
Poznan_katedra_Piotra_Pawla_01.jpg|Poznaņas katedrāle
Teatr_Wielki,_Poznan,_Polonia,_2014-09-18,_DD_53.jpg|Poznaņas Lielais teātris
Ostrów_Tumski_widokowka_Poznan.jpg|Poznaņas Doma sala
Poznań_1.jpg|Poznaņas centrs no putna lidojuma
Poznan_10-2013_img10_Town_hall.jpg|Poznaņas rātsnams
Stary_Rynek_Poznań.jpg|Poznaņas Vecais tirgus laukums

## Atsauces

## Ārējās saites

* Poznaņas vietne
* Poznaņas katedrāle
* Poznaņas Lielais teātris